b'\n_START_ARTICLE_\nPet zdravilnih zvokov\n_START_PARAGRAPH_\nPet zdravilnih zvokov ali Vu dzi d\xc5\xbeue (poenostavljena kitaj\xc5\xa1\xc4\x8dina: \xe4\xba\x94\xe5\xad\x97\xe8\xa8\xa3; pinyin: Wu Zi Jue, izgovorjeno kot Vu ts\xc9\x99 \xc4\x91u\xc9\x99 v pomenu\xc2\xa0\xc2\xbbpet skrivnostnih zvokov\xc2\xab) je ena izmed oblik medicinskega \xc4\x8digunga, pri kateri z izbranim zvokom zdravimo sklope telesnih organov. Vadba teh zvokov lahko vklju\xc4\x8duje tudi z dihanjem usklajene dr\xc5\xbee rok.\n_START_SECTION_\nZgodovina\n_START_PARAGRAPH_\nPo legendi naj bi pred tiso\xc4\x8dletji neki u\xc4\x8ditelj \xc4\x8digunga redno vadbo petih zdravilnih zvokov za pet elementov in s tem za organe, povezane s temi elementi, predpisal tedanjemu cesarju, ki je te\xc5\xbeko zadovoljil mno\xc5\xbeico svojih \xc5\xbeena, z redno vadbo pa naj bi si vladar okrepil svojo seksualno mo\xc4\x8d in si podalj\xc5\xa1al \xc5\xbeivljenje. Odtlej naj bi se znanje o teh glasovnih vajah do nedavnega kot skrivnost ohranjalo v cesarskem Prepovedanem mestu in sicer kot zvok\xc2\xa0\xc2\xbbkong\xc2\xab\xc2\xa0za element zemlje,\xc2\xa0\xc2\xbb\xc5\xa1ang\xc2\xab\xc2\xa0za element kovine in\xc2\xa0\xc2\xbbciao\xc2\xab\xc2\xa0za element vode,\xc2\xa0\xc2\xbbd\xc5\xbe\xc9\x99ng\xc2\xab\xc2\xa0za element lesa in\xc2\xa0\xc2\xbb\xc3\xbc\xc2\xab\xc2\xa0za element ognja. V ohranjenih zgodovinskih virih je pet zdravilnih zvokov sprva opisanih kot pet glasbenih tonov in sicer\xc2\xa0\xc2\xbbkung\xc2\xab\xc2\xa0predstavlja ton\xc2\xa0\xc2\xbbdo\xc2\xab,\xc2\xa0\xc2\xbb\xc5\xa1ang\xc2\xab\xc2\xa0ton\xc2\xa0\xc2\xbbre\xc2\xab,\xc2\xa0\xc2\xbbd\xc5\xbeiao\xc2\xab\xc2\xa0ton\xc2\xa0\xc2\xbbmi\xc2\xab,\xc2\xa0\xc2\xbbd\xc5\xbe\xc9\x99\xc2\xab\xc2\xa0ton\xc2\xa0\xc2\xbbso\xc2\xab\xc2\xa0in\xc2\xa0\xc2\xbb\xc3\xbc\xc2\xab\xc2\xa0ton\xc2\xa0\xc2\xbbla\xc2\xab. Med zaporedjem vaj, ki naj bi pri\xc5\xa1le iz Prepovedanega mesta in zaporedjem tonov torej obstaja popolno skladje. Tak\xc5\xa1no izvajanje petih zdravilnih zvokov najdemo v duhovnosti, ki jo je v Slovenijo prinesla mojstrica Aiping Wang._NEWLINE_Vseh pet zdravilnih zvokov je omenjenih \xc5\xbee v knjigi Jue Ling, ki je bila napisana pred letom 240 pr.n.\xc5\xa1, zvoki oziroma glasbeni toni pa so v skladu z doktrino petih elementov omenjeni kot\xc2\xa0\xc2\xbbd\xc5\xbeiao\xc2\xab\xc2\xa0za element lesa,\xc2\xa0\xc2\xbbd\xc5\xbe\xc9\x99\xc2\xab\xc2\xa0za element ognja,\xc2\xa0\xc2\xbbkung\xc2\xab\xc2\xa0za element zemlje,\xc2\xa0\xc2\xbb\xc5\xa1ang\xc2\xab\xc2\xa0za element kovine in\xc2\xa0\xc2\xbb\xc3\xbc\xc2\xab\xc2\xa0za element vode. V za\xc4\x8detku 1. stoletja pr.n.\xc5\xa1. je vseh pet zvokov kot\xc2\xa0\xc2\xbbkung\xc2\xab,\xc2\xa0\xc2\xbb\xc5\xa1ang\xc2\xab,\xc2\xa0\xc2\xbbd\xc5\xbe\xc9\x99\xc2\xab,\xc2\xa0\xc2\xbbd\xc5\xbeiao\xc2\xab\xc2\xa0in\xc2\xa0\xc2\xbb\xc3\xbc\xc2\xab\xc2\xa0v svoji knjigi omenil tudi astronom Sima D\xc5\xbejan. \xc4\x8ceprav si elementi sledijo v zaporedju zemlja \xe2\x80\x93 kovina \xe2\x80\x93 voda \xe2\x80\x93 les \xe2\x80\x93 ogenj, glasbene note pa kot\xc2\xa0\xc2\xbbdo \xe2\x80\x93 re- mi- (fa)\xe2\x80\x93so- la\xc2\xab, so v obeh najstarej\xc5\xa1ih zgodovinskih virih note s posameznimi zvoki povezane tako, da zaporedji nista povsem usklajeni._NEWLINE_Kasneje je pet zdravilnih zvokov vplivalo tudi na razvoj \xc5\xa1estih zdravilnih zvokov. Formula za izgovorjavo \xc5\xa1estih zdravilnih zvokov tako zaporedje\xc2\xa0\xc2\xbbd\xc5\xbeiao, d\xc5\xbe\xc9\x99, kung, \xc5\xa1ang, \xc3\xbc\xc2\xab\xc2\xa0lahko uporablja za tone pri oblikovanju \xc5\xa1estih zdravilnih glasov.'